ddrg/super_eurlex huggingface dataset:
Úradný vestník L 345 , 29/12/2001 S. 0047 - 0048



Nariadenie Komisie (ES) č. 2601/2001 z 28. decembra 2001, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení ustanoveného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením komisie (ES) č. 2796/2000 [2], a najmä na jeho článok 6 (3) a (4), keďže: (1) V súlade s článkom 5 nariadenia (EHS) č. 2081/92 Španielsko zaslalo komisii prihlášky na zápis názvu "Manzana Reineta del Bierzo" ako označenia pôvodu a názvu "Salchichón de Vic"/"Llonganissa de Vic" ako zemepisné označenie. (2) V súlade s článkom 6 (1) uvedeného nariadenia sa zistilo, že prihlášky spĺňajú všetky v ňom ustanovené požiadavky a že obsahujú najmä všetky informácie požadované v súlade s jeho článkom 4. (3) Komisii neboli doručené žiadne námietky v zmysle článku 7 nariadenia (EHS) č. 2081/92 po uverejnení názvov v prílohe k tomuto nariadeniu v Úradnom vestníku Európskych spoločenstiev [3]. (4) Názvy by sa preto mali zapísať do Registra chránených označení pôvodu a chránených zemepisných označení a mali by byť chránené v rámci spoločenstva ako chránené označenia pôvodu a chránené zemepisné označenia. (5) Príloha k tomuto nariadeniu dopĺňa prílohu k nariadeniu komisie (ES) č. 2400/96 [4], naposledy zmenenému a doplnenému nariadením (ES) č. 2372/2001 [5], PRIJALA TOTO NARIADENIE: Článok 1 Názvy v prílohe k tomuto nariadeniu sa pridali do prílohy k nariadeniu (ES) č. 2400/96 a zapísali sa ako chránené označenia pôvodu (CHOP) a chránené zemepisné označenia (CHZO) do Registra chránených označení pôvodu a chránených zemepisných označení ustanoveného v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 28. decembra 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 86, 16.3.2001, s. 4, aÚ. v. ES C 96, 27.3.2001, p. 8. [4] Ú. v. ES L 327, 18.12.1996, s. 11. [5] Ú. v. ES L 320, 4.12.2001, s. 9. -------------------------------------------------- PRÍLOHA VÝROBKY VYMENOVANÉ V PRÍLOHE I K ZMLUVE ES, URČENÉ NA ĽUDSKÚ SPOTREBU Ovocie ŠPANIELSKO "Manzana Reineta del Bierzo" (CHZO) Mäsové výrobky ŠPANIELSKO "Salchichón de Vic"/"Llonganissa de Vic" (CHZO) --------------------------------------------------
Úradný vestník L 337 , 20/12/2001 S. 0018 - 0019



Nariadenie Komisie (ES) č. 2492/2001 z 19. decembra 2001, ktorým sa mení a dopĺňa nariadenie (ES) č. 1445/95 o pravidlách uplatňovania dovozných a vývozných povolení v sektore hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], naposledy zmenené a doplnené nariadením Komisie (ES) č. 2345/2001 [2], a najmä na jeho článok 29 (2), keďže: (1) Nariadenie Komisie (ES) č. 2789/98 [3], naposledy zmenené a doplnené nariadením (ES) č. 1204/2001 [4], dočasne deroguje do 31. decembra 2001 z nariadenia Komisie (ES) č. 1445/95 [5], naposledy zmeneného a doplneného nariadením (ES) č. 24/2001 [6]. (2) Určité podmienky, ktoré boli dočasne zmiernené, týkajúce sa obdobia platnosti vývozných povolení so stanovením sadzby náhrady vopred a uplatnenia článku 10 (5) nariadenia (ES) č. 1445/95 na výrobky spadajúce pod kód KN 0202, by sa vzhľadom na zložité hospodárske podmienky pri vývoze hovädzieho a teľacieho mäsa a vzhľadom na získané skúsenosti z derogácie mali začať trvale uplatňovať. Preto by tieto podmienky mali byť zahrnuté v nariadení (ES) č. 1445/95. (3) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (ES) č. 1445/95 sa mení a dopĺňa takto: 1. Prvý pododsek článku 8 (1) sa nahrádza takto: "Obdobie platnosti vývozných povolení na výrobky, na vývoz ktorých sa priznáva náhrada a na ktoré sa vydávajú vývozné povolenia so stanovením sadzby náhrady vopred, sa určuje takto: - päť mesiacov plus bežný mesiac pre výrobky spadajúce pod kód KN 010210 a 75 dní pre výrobky spadajúce pod kód KN 010290 a 1602, - 60 dní pre ostatné výrobky odo dňa ich vydania, v znení článku 23 (2) nariadenia Komisie (ES) č. 1291/2000 [7]." 2. Prvá veta a prvá časť druhej vety článku 10 (5) sa nahrádza takto: "Žiadosti o povolenia na množstvo nepresahujúce 22 ton výrobkov, ktoré spadajú pod kód KN 0201 a 0202, napriek odseku 1 nepodliehajú päťdňovej čakacej dobe. V tomto prípade je platnosť vydaného povolenia napriek článku 8 obmedzená na päť pracovných dní odo dňa vydania, v zmysle článku 23 (2) nariadenia (ES) č. 1291/2000 a žiadosti a povolenia obsahujú v oddiele 20 nasledujúci údaj:" Článok 2 Toto nariadenie nadobúda účinnosť v siedmy deň od jeho uverejnenia v Úradnom vestníku Európskych spoločenstiev. Vzťahuje sa na žiadosti o vývozné povolenia so stanovením sadzby náhrady vopred od 1. januára 2002. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. decembra 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 315, 1.12.2001, s. 29. [3] Ú. v. ES L 347, 23.12.1998, s. 33. [4] Ú. v. ES L 163, 20.6.2001, s. 13. [5] Ú. v. ES L 143, 27.6.1995, s. 35. [6] Ú. v. ES L 3, 6.1.2001, s. 9. [7] Ú. v. ES L 152, 24.6.2000, s. 1. --------------------------------------------------
Úradný vestník L 191 , 13/07/2001 S. 0008 - 0008



Nariadenie Komisie (ES) č. 1413/2001 z 12. júla 2001, ktorým sa po šiestykrát mení a dopĺňa nariadenie (ES) č. 785/95 ustanovujúce podrobné pravidlá pre uplatňovanie nariadenia Rady (ES) č. 603/95 o spoločnej organizácii trhu so sušeným krmivom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 603/95 z 21. februára 1995 o spoločnej organizácii trhu so sušeným krmivom [1], naposledy zmenené a doplnené nariadením(ES) č. 1347/95 [2], a najmä na jeho článok 18, keďže: (1) tretia zarážka článku 2 (1) a) nariadenia Komisie (ES) č. 785/95 zo 6. apríla 1995, ktorým sa ustanovujú podrobné pravidlá uplatňovania nariadenia Rady (ES) č. 603/95 o spoločnej organizácii trhu so sušeným krmivom [3], naposledy zmeneného a doplneného nariadením (ES) č. 676/1999 [4], uvádza, že celé rastliny obilia zberané zelené s nezrelým zrnom, uvedené v bode 1 prílohy I k nariadeniu Rady (EHS) č. 1765/92 [5], a ktoré sa pestovali na pôde, ktorá nebola vyhlásená v žiadosti o pomoc na plochu z hľadiska pomoci pre plodiny na ornej pôde stanovenej v danom nariadení, sa považujú za "sušené krmivo" s cieľom predchádzať dvojnásobnému vyplateniu pomoci na tie isté parcely; (2) nariadenie (EHS) č. 1765/95 bolo zrušené a nahradené nariadením Rady (ES) č. 1251/1999 [6]; (3) nariadenie (ES) č. 785/95 by sa preto malo primerane zmeniť a doplniť; (4) opatrenia stanovené v tomto nariadení sú v súlade so stanoviskom Riadiaceho výboru pre sušené krmivo, PRIJALA TOTO NARIADENIE: Článok 1 Tretia zarážka článku 2 (1) a) nariadenia (ES) č. 785/95 sa nahrádza takto: "— celé rastliny obilia zberané zelené s nedozretým zrnom, uvedené v bode 1 prílohy I k nariadeniu Rady (ES) č. 1251/1999 [7], a ktoré sa pestovali na pôde, ktorá nebola vyhlásená v žiadosti o pomoc na plochu z hľadiska pomoci pre plodiny na ornej pôde, ustanovené v danom nariadení," Článok 2 Toto nariadenie nadobúda účinnosť na tretí deň po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. júla 2001 Za Komisiu Franz Fischler člen Komisie [1] Ú. v. ES L 63, 21.3.1995, s. 1. [2] Ú. v. ES L 131, 15.6.1995, s. 1. [3] Ú. v. ES L 79, 7.4.1995, s. 5. [4] Ú. v. ES L 83, 27.3.1999, s. 40. [5] Ú. v. ES L 181, 1.7.1992, s. 12. [6] Ú. v. ES L 160, 26.6.1999, s. 1. [7] Ú. v. ES L 160, 26.6.1999, s. 1. --------------------------------------------------
Úradný vestník L 345 , 29/12/2001 S. 0005 - 0005



Nariadenie Rady (ES) č. 2582/2001 z 19. decembra 2001, ktorým sa mení a dopĺňa nariadenie (ES) č. 1017/94 o premene pôdy, v súčasnosti používanej na pestovateľské účely, na rozsiahly chov dobytka v Portugalsku RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Kvôli oneskorenému efektívnemu uplatňovaniu premeny programu stanoveného nariadením (ES) č. 1017/94 [3], veľké plochy, ktoré spadajú do úvahy takéhoto programu, ešte nemohli byť premenené. Podľa informácií dodaných členským štátom sa doposiaľ premenilo 46000 hektárov a pri súčasnom tempe premeny sa odhaduje, že sa podarí premeniť maximálne 64000 hektárov do konca tohto programu, t. j. do 31. decembra 2002 a nie plánovaných 200000 hektárov ako je stanovené v článku 1 nariadenia. Portugalsko by malo byť povolené v pokračovaní programu premeny po dobu ďalších troch rokov, aby sa tak mohol tento cieľ dostatočne naplniť. (2) Tento program bol časovo limitovaný, nariadenie (ES) č. 1017/94 stanovuje, že zvláštne rezervy a ešte neposkytnuté práva by na konci programu mali vypršať. Preto by sa malo stanoviť, že na konci predĺženého obdobia troch rokov tieto zvláštne rezervy a ešte neposkytnuté práva vypršia. (3) Nariadenie (ES) č. 1017/94 by sa preto malo zmeniť a doplniť, PRIJALA TOTO NARIADENIE: Článok 1 Nariadenie (ES) č. 1017/94 sa týmto mení a dopĺňa takto: 1. článok 1 sa nahrádza týmto: "Článok 1 Portugalsko je oprávnené po dobu 11 rokov uskutočniť program o premene pôdy, v súčasnosti používanej na pestovateľské účely, na rozsiahly chov dobytka maximálne do 200000 hektárov." 2. článok 7 sa nahrádza týmto: "Článok 7 Po uplynutí 11-ročného obdobia od nadobudnutia tohto nariadenia neposkytnuté prémiové práva vypršia a zvláštne rezervy sa zrušia." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 2001 Za Radu predseda A. Neyts-Uyttebroeck [1] Návrh z 8. októbra 2001 (zatiaľ neuverejnený v úradnom vestníku Európskych spoločenstiev). [2] Návrh doručený 11. decembra 2001 (zatiaľ neuverejnený v úradnom vestníku Európskych spoločenstiev). [3] Ú. v. ES L 112, 3.5.1994, s. 2. Nariadenie naposledy zmenené a doplnené nariadením (ES) č. 1461/95 (Ú. v. ES L 144, 28.6.1995, s. 4). --------------------------------------------------
Úradný vestník L 345 , 29/12/2001 S. 0032 - 0032



Nariadenie Komisie (ES) č. 2594/2001 z 28. decembra 2001, stanovujúce výnimku z nariadenia (ES) č. 174/1999 stanovujúceho osobitné podrobné pravidlá uplatňovania nariadenia Rady (EHS) č. 804/68 čo sa týka vývozných licencií a vývozných náhrad v prípade mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä na článok 31 (14), keďže: (1) Článok 6 nariadenia Komisie (ES) č. 174/1999 [3], naposledy zmenený a doplnený nariadením (ES) č. 2298/2001 [4], stanovuje dobu platnosti exportných licencií. V prípade syra sú také licencie platné do konca štvrtého mesiaca po vydaní. Podľa bilaterálnej dohody o obchode s poľnohospodárskymi výrobkami medzi Európskym spoločenstvom a Švajčiarskou konfederáciou podpísanej v Luxemburgu 21. júna 1999 sa majú náhrady pre syr exportovaný do Švajčiarska zrušiť s účinnosťou od dátumu vstupu tejto dohody, ktorá sa v súčasnosti ratifikuje, do platnosti. Podľa článku 17 tejto dohody má vstúpiť do platnosti prvý deň druhého mesiaca od konečného oznámenia o uložení listín o ratifikácii alebo schválení všetkých dohôd spomínaných v tomto článku. Aby bola v tejto súvislosti zabezpečená zhoda s ustanoveniami dohody, doba platnosti príslušných licencií by sa mala skrátiť, takže keď dohoda vstúpi do platnosti, vydané licencie s vopred stanovenou náhradou, ktoré majú Švajčiarsko ako miesto určenia, už platiť nebudú. (2) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Napriek článku 6c) nariadenia (ES) č. 174/1999 budú exportné licencie s vopred stanovenou náhradou pre výrobky patriace pod kód KN 0406, ktoré majú Švajčiarsko ako ich miesto určenia, platiť do konca mesiaca od mesiaca vydania. Článok 2 Toto nariadenie nadobudne účinnosť 1. januára 2002. Bude sa uplatňovať na licencie vydané od 1. januára 2002. Toto nariadenie je záväzné vo svojej celistvosti a je priamo aplikovateľné vo všetkých členských štátoch. V Bruseli 28. decembra 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 20, 27.1.1999, s. 8. [4] Ú. v. ES L 308, 27.11.2001, s. 16. --------------------------------------------------
Úradný vestník L 243 , 13/09/2001 S. 0025 - 0025



Nariadenie Komisie (ES) č. 1792/2001 z 12. septembra 2001, ktorým sa mení a dopĺňa nariadenie (EHS) č. 2273/93 stanovujúce intervenčné centrá pre obilniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1666/2000 [2], najmä na jeho článok 5, keďže: (1) Intervenčné centrá sú určené v prílohe k nariadeniu Komisie (EHS) č. 2273/93 [3], ktoré bolo naposledy zmenené a doplnené nariadením (ES) č. 1997/2000 [4]. Niektoré členské štáty požiadali, aby bola príloha zmenená a doplnená a aby ich požiadavky boli schválené. (2) Opatrenia uvedené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha k nariadeniu (EHS) č. 2273/93 sa mení a dopĺňa takto: 1. V "Bundesrepublik Deutschland" časť "Niederpöllnitz" centrum sa nahrádza "Harth-Pöllnitz". 2. V "Suomi/Finland" časť "Turenki" centrum sa premenúva na "Hämeenlinna-Turenki". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. septembra 2001 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s. 1. [3] Ú. v. ES L 207, 18.8.1993, s. 1. [4] Ú. v. ES L 238, 22.9.2000, s. 26. --------------------------------------------------
Úradný vestník L 168 , 23/06/2001 S. 0017 - 0017



Nariadenie Komisie (ES) č. 1235/2001 z 22. júna 2001 pozmeňujúce nariadenie (ES) č. 1529/2000, ustanovujúce zoznam odrôd Canabis sativa L. s nárokom na pomoc podľa nariadenia Rady (EHS) č. 2358/71 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu so semenami [1], naposledy zmenené a doplnené nariadením (ES) č. 2371/2000 [2], a najmä so zreteľom na jeho článok 3 (6), keďže: (1) článok 1 nariadenia Komisie (ES) č. 1529/2000 [3] ustanovuje, že odrody Cannabis sativa L., ktoré majú nárok na pomoc podľa článku 3 (6) nariadenia (EHS) č. 2358/71 sú tie, ktoré sú uvedené na zozname B k nariadeniu Komisie (EHS) č. 1164/89 z 28. apríla 1989, ustanovujúcemu podrobné pravidlá týkajúce sa pomoci pre ľanové vlákno a konope [4]. Toto nariadenie sa zrušuje s účinnosťou od 1. júla 2001 nariadením Komisie (ES) č. 245/2001 [5], ktoré stanovuje podrobné pravidlá pre uplatňovanie nariadenia Rady (ES) č. 1673/2000 [6] o spoločnej organizácii trhu s ľanom a konope pestovanými na vlákno; (2) aby sa v celom spoločenstve zabezpečilo jednotné uplatňovanie pravidiel na poskytovanie pomoci v zmysle nariadenia (EHS) č. 2358/71, nariadenie (ES) č. 1529/2000 má byť zmenené a doplnené, berúc za základ zoznam odrôd ľanu a konope pestovaných na vlákno,ktoré majú nárok na systém podpory pre producentov určitých jednoročných plodín, ako sú uvedené v prílohe XII k nariadeniu Komisie (ES) č. 2316/1999 [7], ktoré bolo naposledy zmenené a doplnené nariadením (ES) č. 1157/2001 [8]; (3) opatrenia stanovené v tomto nariadení sú v súlade so stanoviskom Riadiaceho výboru pre semená, PRIJALA TOTO NARIADENIE: Článok 1 Článok 1 nariadenia (ES) č. 1529/2000 sa nahrádza takto: "Odrody Cannabis sativa L. s nárokom na pomoc podľa článku 3 (6) nariadenia (EHS) č. 2358/71 sú tie, ktoré sú uvedené na zozname v prílohe XII k nariadeniu Komisie (ES) č. 2316/1999 [9].." Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. júna 2001 Za Komisiu Franz Fischler člen Komisie [1] Ú. v. ES L 246, 5.11.1971, s. 1. [2] Ú. v. ES L 275, 27.10.2000, s. 1. [3] Ú. v. ES L 175, 14.7.2000, s. 67. [4] Ú. v. ES L 121, 29.4.1989, s. 4. [5] Ú. v. ES L 35, 6.2.2001, s. 18. [6] Ú. v. ES L 193, 29.7.2000, s. 16. [7] Ú. v. ES L 280, 30.10.1999, s. 43. [8] Ú. v. ES L 157, 14.6.2001, s. 8. [9] Ú. v. ES L 280, 30.10.1999, s. 43 --------------------------------------------------
Úradný vestník L 055 , 24/02/2001 S. 0044 - 0044



Nariadenie Komisie (ES) č. 371/2001 z 23. februára 2001, ktorým sa mení a dopĺňa nariadenie (ES) č. 2734/2000, ktoré mení a dopĺňa nariadenie (EHS) č. 1627/89 o nákupe hovädzieho mäsa prostredníctvom verejnej súťaže a ktorým sa stanovuje výnimka alebo ktoré mení a dopĺňa nariadenie (ES) č. 562/2000, ktoré stanovuje podrobné pravidlá na uplatňovanie nariadenia Rady (ES) č. 1254/1999 v súvislosti s nákupom hovädzieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], najmä na jeho článok 47 ods. 8, keďže: (1) Nariadenie Komisie (ES) č. 2734/2000 zo 14. decembra 2000, ktorým sa mení a dopĺňa nariadenie (EHS) č. 1627/89 o nákupe hovädzieho mäsa prostredníctvom verejnej súťaže a ktorým sa stanovuje výnimka alebo ktoré mení a dopĺňa nariadenie (ES) č. 562/2000, ktoré stanovuje podrobné pravidlá na uplatňovanie nariadenia Rady (ES) č. 1254/1999 v súvislosti s nákupom hovädzieho mäsa [2], naposledy zmenené a doplnené nariadením (ES) č. 283/2001 [3], ktorým sa zavádza niekoľko zmien a doplnení, a ktorým sa stanovujú výnimky z nariadenia Komisie (ES) č. 562/2000 [4] v reakcii na výnimočnú situáciu na trhu vyplývajúcu z nedávnych udalostí v súvislosti s bovinnou spongiformnou encephalopatiou (BSE). (2) Vzhľadom na výnimočnú situáciu na trhu a s cieľom zlepšiť efektívnosť intervenčných opatrení stanovených v nariadení (ES) č. 2734/2000 by sa mal zoznam vhodných kategórií na intervenciu doplniť o kategóriu C pre Rakúsko. Uvedené nariadenie by sa teda malo zmeniť a doplniť. (3) Vzhľadom na vyvíjajúcu sa situáciu by malo toto nariadenie nadobudnúť účinnosť okamžite. (4) Opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Článok 2 nariadenia (ES) č. 2734/2000 sa nahrádza týmto: "Článok 2 Bez ohľadu na prvý pododsek článku 4 ods. 1 nariadenia (ES) č. 562/2000 sú dodatočné produkty, ktoré sa môžu do intervencie nakúpiť, nasledujúce: - kategória A trieda O2 a trieda O3, - Rakúsko: kategória C trieda U3, trieda R3 a trieda O3, - Írsko: kategória C trieda O4, - Spojené kráľovstvo – Severné Írsko: kategória C trieda O4." Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. februára 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 316, 15.12.2000, s. 45. [3] Ú. v. ES L 41, 10.2.2001, s. 22. [4] Ú. v. ES L 68, 16.3.2000, s. 22. --------------------------------------------------
Úradný vestník L 209 , 02/08/2001 S. 0013 - 0013



Nariadenie Komisie (ES) č. 1578/2001 z 1. augusta 2001, ktorým sa určujú citlivé výrobné oblasti a/alebo skupiny odrôd vysokej kvality vyňaté z uplatnenia programu spätného odkúpenia kvót surového tabaku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom [1], naposledy zmenené a doplnené nariadením (ES) č. 1336/2000 [2], a najmä na jeho článok 14a, keďže: (1) Podľa článku 34 odseku 2 nariadenia Komisie (ES) č. 2848/98 z 22. decembra 1998, ktorým sa ustanovujú podrobné pravidlá uplatňovania nariadenia Rady (EHS) č. 2075/92, ktoré sa týka schémy prémií, výrobných kvót a osobitnej pomoci poskytovanej odbytovým organizáciám výrobcov v sektore surového tabaku [3], naposledy zmeneného a doplneného nariadením (ES) č. 1441/2001 [4], Komisia na základe návrhov členských štátov musí určiť, ktoré citlivé výrobné oblasti a/alebo skupiny odrôd vysokej kvality sa vyjmú až do maximálnej výšky 25 % garantovaného prahu každého členského štátu z uplatňovania programu spätného odkúpenia kvóty. (2) Na požiadanie niektorých členských štátov by sa mali určiť tieto skupiny odrôd vysokej kvality. (3) Toto nariadenie sa musí uplatňovať od 31. augusta 2001, pretože článok 35, odsek 2 nariadenia (ES) č. 2848/98 určuje, že od 1. septembra členské štáty musia zverejniť svoj zámer predať kvóty, aby ostatní výrobcovia mohli kvótu kúpiť predtým, ako sa v skutočnosti spätne odkúpi. (4) Opatrenia stanovené v tomto nariadení sú v súlade so stanoviskom Riadiaceho výboru pre tabak, PRIJALA TOTO NARIADENIE: Článok 1 Množstvá skupín odrôd vysokej kvality vyňaté zo spätného odkúpenia kvót pre zber v roku 2001 sú nasledovné: v Portugalsku: skupina I: | 1251 ton | skupina II: | 283 ton | vo Francúzsku: skupina I: | 1432,606 ton | skupina II: | 2492,750 ton | skupina III: | 1004,381 ton | Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie sa bude uplatňovať od 31. augusta 2001. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 1. augusta 2001 Za Komisiu Franz Fischler člen Komisie [1] Ú. v. ES L 215, 30.7.1992, s. 70. [2] Ú. v. ES L 154, 27.6.2000, s. 2. [3] Ú. v. ES L 358, 31.12.1998, s. 17. [4] Ú. v. ES L 193, 17.7.2001, s. 5. --------------------------------------------------